วิกิพีเดีย:สภากาแฟ/อภิปราย/ขอความเห็นรวมบทความละครเป็นรายปี

ดังที่รู้กันว่าวิกิพีเดียภาษาไทยประสบปัญหามีผู้ใช้เขียนบทความละครโทรทัศน์ไทยแบบ "ทิ้งขว้าง" มากมาย ซึ่งแต่ละบทความก็แทบไม่มีความสำคัญอะไรในตัวเองเลย ดูเหมือนเนื้อหาของบทความเหล่านี้มักมีเหมือน ๆ กัน คือ กรอกกล่องข้อมูลให้เต็ม ๆ (ถูกบ้างผิดบ้าง แต่มักจะลอก ๆ กันมา ตามแก้ไม่หวาดไม่ไหว) ใส่เนื้อเรื่อง (ที่ลอกมา) ใส่รายการนักแสดงและตัวละคร และใส่เพลงประกอบ เนื้อหาหนีไม่พ้นจากนี้ ซึ่งถามว่าควรแก้ปัญหานี้อย่างไรดี โดยให้ทั้งสองฝ่ายไม่ "เสีย" มากจนเกินไป ผมคิดว่าอาจจะรวมบทความละครพวกนี้เป็นปี ๆ เพื่อจะได้มีความสำคัญมากขึ้น ลักษณะบทความก็อาจจะใช้ตาม "รายชื่อภาพยนตร์ไทย" (แต่อาจจะปรับการนำเสนอให้เป็นตาราง) จึงขอความเห็นจากผู้ใช้ทั้งหลายว่าควรทำหรือไม่ และเมื่อตกลงกันว่าจะทำ จะมีขั้นตอนจัดการกับบทความที่ยังกลาดเกลื่อนพวกนี้อย่างไรดีครับ --Horus | พูดคุย 03:37, 5 กุมภาพันธ์ 2559 (ICT)
เห็นด้วยที่จะให้รวมบทความละครเป็นรายปีเนื่องจากมีบทความเกี่ยวกับละครที่เยอะเกินความจำเป็น และควรสร้างเป็นบทความ รายชื่อละครโทรทัศน์ไทย พ.ศ.xxxx โดยลิสต์รายชื่อละครในปีนั้นและผมคิดว่าควรสร้างเป็นตารางโดยเรียงลำดับตามวันออกฉาย เช่น
 
และให้บทความละครทั้งหมดย้ายหน้าไปที่ รายชื่อละครโทรทัศน์ไทย พ.ศ.xxxx ซึ่งผมคิดว่าจะเป็นการลดจำนวนบทความละครได้ดีและเป็นระเบียบมากขึ้น อีกทั้งยังสะดวกต่อผู้ค้นหาอีกด้วย --Wutzwz (พูดคุย) 14:37, 5 กุมภาพันธ์ 2559 (ICT)
แล้วบทความที่ถูกแปลเป็นภาษาต่างประเทศละครับ หรือไม่ก็อาจจะจัดการเฉพาะบางกลุ่ม (เพลงประกอบละคร+นักแสดง) ส่วนอันใดที่มีเนื้อเรื่อง ปล.ไม่ละเมิดลิขสิทธิ์ก็ไม่ต้องจัดการ เพราะบทความต่างประเทศที่มีครบเครื่อง เขาก็ไม่จัดการกัน--Pitpisit (พูดคุย) 18:09, 5 กุมภาพันธ์ 2559 (ICT)
: ทำเป็น list ทุกเรื่องก่อน แล้วบทความใดที่ผ่านก็ค่อยเขียนแยกไปอีกทีหนึ่ง และไม่ควรลืมว่าบางเรื่องแม้ว่าครบเครื่องจริง แต่ก็ไม่ผ่านแนวปฏิบัติความสำคัญของบทความอยู่ดีเพราะไม่มีแหล่งอ้างอิงระบุความสำคัญ --Horus | พูดคุย 19:19, 5 กุมภาพันธ์ 2559 (ICT)
จริง ๆ จากการดูบทความประเภทละคร เห็นว่า บทความยังให้ข้อมูลที่เป็นสารานุกรม ในมุมมองโลกความจริงอยุ่บ้าง อย่างข้อมูลใครผลิต ใครกำกับ นักแสดงมีใครบ้าง บางบทความมีเปรียบเทียบเวอร์ชั่นต่าง ๆ ส่วนตัวผมจะลบบทความที่ไม่มีอ้างอิงทิ้งไปครับ หรือบทความละครในอนาคตที่หาที่มาไม่ได้ ไม่ชัดเจน --Sry85 (พูดคุย) 11:39, 9 กุมภาพันธ์ 2559 (ICT)
: ครับ บทความไม่มีอ้างอิงพวกนี้จะเอามารวมกันเหมือนบทความรุ่นของโรงเรียนนายร้อย ส่วนละครที่มีหลายเวอร์ชันก็อาจจะมีบทความได้ผมเห็นด้วย ผมสงสัยอย่างหนึ่งคือบทความที่มีอ้างอิงเนี่ย ควรจะเป็นอ้างอิงแบบไหน เท่าที่เห็นบางทีอ้างกระปุก เอ็มไทย พวกนี้ ไม่ค่อยแน่ใจว่ามันพอจะนับเป็น legit source ได้หรือไม่ และบางทีอ้างอิงก็จะมีแค่ส่วนรางวัล  --Horus | พูดคุย 17:34, 9 กุมภาพันธ์ 2559 (ICT)
เห็นด้วยภายใต้หลักการว่าถ้าบทความใดมีเนื้อหามากเพียงพอ ให้แยกเป็นบทความเดี่ยวได้ ควรกำหนดขอบเขตของเนื้อหาขั้นต้นเอาไว้ โดยเฉพาะเนื้อหาของละครอย่างย่อ ประเภทมีแต่กล่องข้อมูลไม่สมควรจะมาเป้นบทความด้วยซ้ำไป บางคนเอาแต่อยากเขียนบทความไม่ได้สนใจชาวโลก --Sasakubo1717 (พูดคุย) 20:13, 9 กุมภาพันธ์ 2559 (ICT)
----
ความคืบหน้า ตอนนี้ผมลองสร้างบทความคร่าว ๆ ในหน้ารายชื่อละครโทรทัศน์ไทย พ.ศ. 2559 ครับ ซึ่งยังไม่ใช่รูปแบบสุดท้าย หากใครมีความเห็นใดก็ว่ามาได้เลย และขอความร่วมมือช่วยกันรวมบทความละครด้วยครับ ขอบคุณครับ --Horus | พูดคุย 16:48, 22 กุมภาพันธ์ 2559 (ICT)
มันจะซ้ำซ้อนรึเปล่าครับ เช่น รายชื่อละครโทรทัศน์ทางสถานีวิทยุโทรทัศน์ไทยทีวีสีช่อง 3#ปี 2559 (ปัจจุบัน) รวมถึงใน :หมวดหมู่:รายชื่อละครโทรทัศน์แบ่งตามสถานี เห็นรวบรวมถึงปีล่าสุดเหมือนกัน --Sry85 (พูดคุย) 12:57, 26 กุมภาพันธ์ 2559 (ICT)
: จริงด้วยครับ คุณคิดว่าควรจะมีสองรายการโดยแยกตามช่องกับปีเลยดีไหม หรือว่ารวมไปเป็นบทความของสถานีหมดเลย --Horus | พูดคุย 15:52, 26 กุมภาพันธ์ 2559 (ICT)
::ผมคิดว่าอยากให้อยากให้แยกครับ 	--Pitpisit (พูดคุย) 19:19, 26 กุมภาพันธ์ 2559 (ICT)
เท่าที่ผมดูนะครับ แลดูเนื้อหาน้อยไปด้วยซ้ำ และถ้าหากใส่รายชื่อละครแบบนี้เยอะๆ จะทำให้ผู้อ่านสับสน มึนงงและยิ่งหายาก ยกเว้นกด ctrl+f โดยเฉพาะยิ่งรวมเข้าด้วย อีกทั้งหากดูบทความในภาษาต่างประเทศที่เป็นละครโทรทัศน์ หรือรายการโทรทัศน์ เขาก็ไม่ลบและรวมหน้าเหมือนไทยนะครับ มีแต่เขาจะพัฒนาไปจนกว่าจะเป็นบทความที่ดีขึ้นในระดับนึง ดูง่ายๆ บทความในภาษาอังกฤษ เขาแปลของไทย มีองค์ประกอบ แค่ 4 ส่วน คือ เกริ่นนำ / กล่องข้อมูล / นักแสดง / อ้างอิง หรือ :en:Historia de un cobarde ผมไม่ได้อยากให้เอาเป็นแบบ แต่อยากให้ดูทางออกในการแก้ปัญหาของบทความในต่างประเทศนะครับ	--Pitpisit (พูดคุย) 05:58, 27 กุมภาพันธ์ 2559 (ICT)
: บอกยากนะครับ เพราะที่คุณเห็นว่ามันมีอยู่ได้นั้น อาจเป็นเพราะเขาดูแลไม่ทั่วถึงหรือเปล่า ( ประวัติ) เอาจริง ๆ เนื้อหาแค่นี้มันไม่ผ่านหรอก อย่างน้อยก็ต้องโดนติดป้ายต้องการอ้างอิงหรือขาดความสำคัญไปแล้ว --Horus | พูดคุย 19:07, 28 กุมภาพันธ์ 2559 (ICT)
 ถ้าเป็นเช่นนี้อยากให้คุณ Horus ตั้งกฎเกณฑ์ว่าบทความประเภทรายการโทรทัศน์แบบไหน ที่ต้องรวม หรือ ต้องแยก นะครับ เพื่อไม่ให้ผู้คนที่เขียนสับสน  	--Pitpisit (พูดคุย) 04:36, 29 กุมภาพันธ์ 2559 (ICT)
: ผมคิดว่าคุณคงลืมแนวปฏิบัติว่าด้วยความสำคัญของบทความไปนะครับ ใช้ได้หมด เพียงแต่ที่เรามาคุยเฉพาะประเด็นละครโทรทัศน์เพราะว่าพวกนี้มีเยอะ และผู้เขียนบทความพวกนี้ deal ด้วยยากแค่นั้นเองครับ --Horus | พูดคุย 16:12, 29 กุมภาพันธ์ 2559 (ICT)
ผมว่าถ้าจะรวบรวมบทความละครเป็นรายปี ต้องให้ข้อมูลที่พิเศษกว่า รายชื่อบทความสถานี เช่น มีเรตติ้ง  มีรางวัลประจำปีต่าง ๆ เพราะไม่เช่นนั้นจะเป็นข้อมูลที่ซ้ำซ้อนกันไป --Sry85 (พูดคุย) 11:40, 29 กุมภาพันธ์ 2559 (ICT)
เห็นด้วยกับคุณ Sry85 ทุกประการครับ	--Pitpisit (พูดคุย) 13:19, 29 กุมภาพันธ์ 2559 (ICT)
: คุณ Sry85 แนะนำมาก็ดีแล้ว เรื่องรางวัลน่าจะหาได้ไม่ยาก ส่วนเรื่องเรตติงนี่พอจะแนะนำแหล่งได้ไหมครับ จะได้ถือเป็นหลักปฏิบัติด้วยเลย --Horus | พูดคุย 16:11, 29 กุมภาพันธ์ 2559 (ICT)